古鏡歌三首 一
作者：泰欽
朝代：唐

paragraphs: 盡道古鏡不曾見，借你時人看一徧。
目前不覩一纖豪，湛湛冷光凝一片。
凝一片，無背面，嫫母臨妝不稱情，潘生迴首頻嘉歎。
何欣欣，何戚戚，好醜由來那箇是（《大正藏》本作「從來那是的」）？
只遮是，轉沈醉，演若晨窺怖走時，子細思量還有以。
我問顛狂不暫迴，淚流向予聲哀哀。
哽咽未能申吐得，你頭與影悠悠哉！悠悠哉，爾許多時那裡來？
迷雲開，行行攜手上高臺。